
                                                                                        București, 3 februarie 2021
                                                                                         Nr.4c-12/58/03.02.2021

AV IZ
asupra Proiectului de lege pentru aprobarea Ordonanţei de urgenţă a Guvernului nr. 169/2020 privind completarea art.3 din Ordonanţa de urgenţă a Guvernului nr. 63/2020 pentru organizarea şi desfăşurarea unor campanii de informare publică în contextul situaţiei epidemiologie determinate de răspândirea COVID-19

În conformitate cu prevederile art. 94 și art. 115 alin.(3) din Regulamentul Camerei Deputaților, Comisia pentru cultură, arte, mijloace de informare în masă  a fost sesizată, spre dezbatere și avizare, în procedură de urgență, cu proiectul de Lege pentru aprobarea Ordonanţei de urgenţă a Guvernului nr. 169/2020 privind completarea art. 3 din Ordonanța de urgență a Guvernului nr. 63/2020 pentru organizarea şi desfăşurarea unor campanii de informare publică în contextul situaţiei epidemiologie determinate de răspândirea COVID-19, trimisă prin adresa PL x 10 din 1 februarie 2021 și înregistrată la Comisie cu  nr. 4c-12/58/02 februarie 2021.
	Senatul, în calitate de primă Cameră sesizată, a adoptat inițiativa legislativă în şedinţa din 28 decembrie 2020, ca urmare a depășirii termenului de adoptare, potrivit art.115 alin. (5) din Constitutia României, republicată.  

Potrivit prevederilor art. 75 din Constituția României, republicată, și ale art. 91 din Regulamentul Camerei Deputaților, republicat, Camera Deputaților este Cameră decizională.
Potrivit dispozițiilor art. 61 din Regulamentul Camerei Deputaților, republicat,  Comisia a dezbătut proiectul de lege menţionat mai sus, în ședința din 03.02.2021. 
	Proiectul de lege are ca obiect de reglementare completarea art.3 din Ordonanţa de urgenţă a Guvernului nr.63/2020, în sensul ca, în situaţia în care sumele prevăzute pentru campaniile de informare publică nu se utilizează integral, pe categorii de furnizori de servicii media şi în procentele prevăzute la art.3, să se creeze cadrul legal pentru redistribuirea sumelor rămase necheltuite, celorlalte categorii de furnizori de servicii media sau între servicii, în cadrul aceleiaşi categorii. În acest sens, se introduce o nouă reglementare care prevede că sumele din bugetul total prevăzut al campaniilor media pot fi redistribuite între categoriile de servicii media prevăzute la alin. (1) sau între servicii, în cadrul aceleiaşi categorii, la propunerea motivată a Autorităţii pentru Digitalizarea României, cu încadrarea în bugetul aprobat, în funcţie de cererile furnizorilor media validate în cadrul campaniei de informare publică şi de disponibilităţile bugetare înregistrate la data de 1 octombrie 2020, pe fiecare categorie de servicii prevăzută la alin.(1) lit. a)-f).
 Membrii Comisiei au examinat inițiativa legislativă supusă avizării, expunerea de motive, avizul favorabil cu observaţii şi propuneri al Consiliului Legislativ, transmis prin adresa cu nr.1011/2.10.2020,  precum și avizul favorabil al Consiliului Economic și Social.
             În urma examinării și a opiniilor exprimate, deputații prezenți la lucrări au hotărât cu unanimitatea voturilor parlamentarilor prezenți, avizarea  favorabilă a proiectului de lege

